text: Esbjerg plaget af påsatte brande
  25 oktober 2011 kl. 19.40
  Tirsdag aften blev Esbjerg ramt af den tredje påsatte brand på et døgn.
  Det var klokken lidt i syv på J. L. Heibergs Allé, at den tredje brand blev påsat. Gerningsmanden forsøgte at sætte ild en klapvogn, der stod under en trappe. Beboerne i en del af opgangen blev evakueret.
  Branden er den tredje på kun et døgn i etageejendomme i Esbjerg. Mandag aften klokken lidt i syv blev en brand forsøgt påsat i en etageejendom på Stengårdsvej, og klokken kvart i otte var den gal på J. L. Heibergs Allé. 
  Politiet er ikke længere i tvivl om, at brandene er påsatte. De tager sagen meget alvorligt og arbejder på højtryk for at finde gerningsmanden. 
  Har du oplysninger i sagen, så kontakt lokalpolitiet i Esbjerg på telefon 1-1-4.
  